
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 496 


5 Ιουλίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός των ορίων του αιγιαλού και δημιουργία 
ζώνης παραλίας στην περιοχή «ΠΛΑΤΑΡΙΑ» Δήμου 
Συβότων Ν. Θεσπρωτίας, προ της ιδιοκτησίας της 

ΓΕΝΙΚΗΣ ΔΟΜΙΚΗΣ Α.Ε. 1 

Κήρυξη αναδασωτέας έκτασης στρ. 1,4 στη θέση 
ΚΟΚΚΙΝΑ ΧΩΡΑΦΙΑ Πάλιουρα Δήμου Διρφύων Ν. 
Εύβοιας. 2 

ΑΝΑΚΟΙΝΩΣΕΙΣ 


Ανακοίνωση γενομένης παρακαταθέσεως αποζημιώ- 
σεως αναγκαστικώς απαλλοτριωθείσης εκτάσεως, 
κειμένης εντός της περιοχής του Δήμου Μαινεμέ- 


νπς. 3 

ΑΠΟΦΑΣΕΙ Σ 

Αριθ. 1056018/5934/ΒΟ010 (1) 


Καθορισμός των ορίων του αιγιαλού και δημιουργία ζώ¬ 
νης παραλίας στην περιοχή «ΠΛΑΤΑΡΙΑ» Δήμου Συβό¬ 
των Ν. Θεσπρωτίας, προ της ιδιοκτησίας της ΓΕΝΙΚΗΣ 
ΔΟΜΙΚΗΣ Α.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 284/88 «Οργανισμός Υπουρ¬ 
γείου Οικονομικών». 

2. Τις διατάξεις του Π.Δ. 551/88 «Οργανισμός Νομαρ¬ 
χιών Οργάνωση Οικονομικών Υπηρεσιών». 

3. Τις διατάξεις του άρθρου 14 του Ν. 2399/1996 με τις 
οποίες καταργήθηκαν οι θέσεις των Περιφερειακών 
Δ/ντών και οι αρμοδιότητες τους περιήλθαν στο Γενικό 
Γραμματέα της Περιφέρειας. 

4. Τις διατάξεις του άρθρου 1 του Ν. 2503/97 σύμφωνα 
με τις οποίες οι περιφερειακές υπηρεσίες του Υπουρ¬ 
γείου Οικονομικών που συγκροτούσαν την Περιφερειακή 
Διοίκηση του Νομού ή Νομαρχίας δεν υπήχθησαν στην 
ενιαία Οργανική μονάδα της Περιφέρειας, ούτε καταρ¬ 
γήθηκαν, αλλά αποτελούν από 1.9.1997 Υπηρεσίες του 
Υπουργείου Οικονομικών. 


5. Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και παραλίας», όπως τροπο¬ 
ποιήθηκαν και συμπληρώθηκαν με τις διατάξεις: 

α. του άρθρου 13του Ν. 1078/1980 και 

β.του άρθρου 23του Ν. 1337/1983. 

6. Την από 10.1.99 έκθεση της «Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας», που καθόρισε τα όρια του αιγιαλού και της παρα¬ 
λίας στην περιοχή «ΠΛΑΤΑΡΙΑ» Δήμου Συβότων Ν. Θε¬ 
σπρωτίας και το από 10.6.98 με κλίμακα 1:500 τοπογρα- 
φικό και υψομετρικό διάγραμμα του Αγρονόμου 
Τοπογράφου Μηχανικού Γ ραμμένου Ιωάννη που θεωρή¬ 
θηκε την 19.6.98 από την ΤΎ.Δ.Κ. της Περιφερειακής Δι¬ 
οίκησης Νομού Θεσπρωτίας και συνοδεύει την έκθεση 
της προαναφερόμενης Επιτροπής. 

7. Τη σύμφωνη γνώμη του Γενικού Επιτελείου Ναυτικού, 
που διατυπώθηκε στο αριθ. Φ.544.5/957/98/9.11.98 έγ¬ 
γραφό του. 

8. Την 1087903/1481/0006Β/28.8.97 απόφαση του 
Υπουργού Οικονομικών όπως αυτή τροποποιήθηκε και 
συμπληρώθηκε με την αριθ. 1046244/1044/0006Β/9.4.98, 
«περί μεταβίβασης αρμοδιοτήτων στους Προϊσταμένους 
των Περιφερειακών Υπηρεσιών του Υπουργείου Οικονο¬ 
μικών πλην Γ.Λ.Κ. και Γ.Χ.Κ.». 

9. Τις 1094019/6519/0010/16.9.97 και 1090475/6400/ 
0019/18.9.97 διαταγές του Γεν. Διευθυντή του Υπουρ¬ 
γείου Οικονομικών με τις οποίες προσδιορίστηκαν ανα¬ 
λυτικά κατά θέματα αρμοδιότητες, αποφασίζουμε: 

1. Επικυρώνουμε την από 1.7.98 έκθεση Επιτροπής κα¬ 
θορισμού των ορίων του αιγιαλού και παραλίας και θέσε¬ 
ων αμμοληψίας, καθώς και το από 10.6.98, τοπογραφικό 
διάγραμμα, που τη συνοδεύει, το οποίο συντάχθηκε από 
το Γ ραμμένο Ιωάννη, Αγρονόμο Τοπογράφο Μηχανικό με 
κλίμακα 1:500, που θεωρήθηκε την 19.6.98 από την 
Τ.Υ.Δ.Κ. της Περιφερειακής Διοίκησης Ν. Θεσπρωτίας, ε¬ 
πί του οποίου η πιο πάνω Επιτροπή, με κόκκινη γραμμή και 
με στοιχεία Κ9, Κ0, ΚΙ ... ΚΙ0 της οποίας οι κορυφές εξα¬ 
σφαλίζονται με συντεταγμένες του Κρατικού δικτύου κα¬ 
θόρισε τα όρια του αιγιαλού στη θέση «ΠΛΑΤΑΡΙΑ» Δήμου 
Συβότων Ν. Θεσπρωτίας και με κίτρινη γραμμή και με 
στοιχεία Κ9', ΚΟ', ΚΤ ... Κ10\ σε σταθερή απόσταση 10 μ 
από την οριογραμμή του αιγιαλού και της οποίας ομοίως 
οι κορυφές εξασφαλίζονται με συντεταγμένες του Κρατι¬ 
κού δικτύου τα όρια της παραλίας στην ίδια περιοχή. 

Η παρούσα απόφαση μαζί με την έκθεση και το διά¬ 
γραμμα, να δημοσιευθούν στην Εφημερίδα της Κυβερνή- 
σεως. 

Αθήνα, 22 Ιουνίου 1999 

Με εντολή Υπουργού 
Ο Γενικός Διευθυντής 
ΠΑΝ. ΠΙΛΑΤΗΣ 


ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΚΤΗΜΑΤΙΚΗ ΥΠΗΡΕΣΙΑ 
Ν. ΘΕΣΠΡΩΤΙΑΣ 

ΕΚΘΕΣΗ 

Επιτροπής καθορισμού ορίων αιγιαλού και παραλίας για 
τον καθορισμό για πρώτη φορά των ορίων του αιγια- 
λού και της παραλίας στην περιοχή Πλαταριά του Δή¬ 
μου Σύβοτωνπροτης ιδιοκτησίας της ΓΕΝΙΚΗΣ ΔΟΜΙ¬ 
ΚΗΣ Α.Ε. 

Στην Ηγουμενίτσα σήμερα την 10.1.1999 οι υπογραφό- 
μενοι: 

1. Τσελικος Δημήτριος, Προϊστάμενος της Κτηματικής 
Υπηρεσίας,ως Πρόεδρος. 

2. Νικολάου Λάμπρος, πολιτικός μηχανικός, Προϊστά¬ 
μενος Τ.Υ.Δ.Κ. Περιφερειακής Διοίκησης Ν. Θεσπρω¬ 
τίας, ως μέλος. 

3. Φωτιάδης Ευάγγελος, Ανθυποπλοίαρχος Λ.Σ., νόμι¬ 
μος αναπληρωτής του Λιμενάρχη Ηγουμενίτσας, τούτου 
κωλυομένου, ως μέλος. 

αποτελούντες την Επιτροπή καθορισμού των ορίων του 
αιγιαλού και παραλίας και θέσεων αμμοληψίας του άρ¬ 
θρου 100 του Π.Δ. 184/1988, σύμφωνα με την αρ. πρωτ. 
1015439/492/0006Α/4.2.98 απόφαση Γεν. Διευθυντή Δη¬ 
μόσιας Περιουσίας και Εθνικών Κληροδοτημάτων και της 
προφορικής εντολής του Προέδρου αυτής, μεταβήκαμε 
επί τόπου στην προαναφερόμενη περιοχή και αφού λά¬ 
βαμε υπόψη: 

1. Την αίτηση της ΓΕΝΙΚΗΣ ΔΟΜΙΚΗΣ Α.Ε. που ζητούσε 
τον καθορισμό των ορίων του αιγιαλού και της παραλίας 
προ της ιδιοκτησίας της. 

2. Το τοπογραφικό και υψομετρικό διάγραμμα σε κλί¬ 
μακα 1/500 που συντάχθηκε από το Γραμμένο Ιωάννη, Το¬ 
πογράφο Μηχανικό και ελέγχθηκε για την ακρίβεια της α¬ 
ποτύπωσης και θεωρήθηκε από το Νικολάου Λάμπρο, Πο¬ 
λιτικό Μηχανικό, Προϊστάμενο της Τ.Υ.Δ.Κ. Νομού 
Θεσπρωτίας την 19.6.98, όπως το άρθρο 20του Ν. 719/77 
ορίζει. 


3. Τις διατάξεις του Α.Ν. 2344/40, όπως αυτός τροπο¬ 
ποιήθηκε και συμπληρώθηκε και τις διατάξεις του 
Ν. 1337/83 και τις σχετικές προς τούτο Δ. 3474/970 ΠΟΛ. 
105/29.7.83 και Ν. 505/253 ΠΟΛ. 69/30.3.84 διαταγές του 
Υπουργείου Οικονομικών. 

4. Την αρ. πρωτ. Ν. 2823/1138 ΠΟΛ. 45/2.2.1988 από¬ 
φαση του Υπουργείου Οικονομικών. 

5. Τον αιγιαλό που έχει καθοριστεί με την αρ. 2696/ 
6.6.90 απόφαση του Νομάρχη Θεσπρωτίας και του οποί¬ 
ου η παρούσα οριογραμμή αποτελεί συνέχεια. 

6. Το με αρ. 544.5/957/98-911-98 έγγραφο του Υπουρ¬ 
γείου Εθνικής Άμυνας. 

7. Την αντίληψη που σχηματίσαμε κατά τη μετάβασή 
μας στο μέρος, για το πλάτος της βρέχόμενης ζώνης της 
ξηράς και των λοιπών στοιχείων όπως: 

α) Τη μορφολογία της περιοχής, που στο μεγαλύτερο 
τμήμα είναι αργυλώδης με μεγάλες κλίσεις στο μεσαίο 
τμήμα και μικρότερες στα άλλα τμήματα. 

Δεν υπάρχουν καταπτώσεις ούτε και ενδείξεις μεταβο¬ 
λής του αιγιαλού, επίσης δεν υπάρχει παλαιός αιγιαλός. 

β) Στην ακτή δεν έχουν γίνει διαβρώσεις, προσχώσεις 
και δεν έχουν εκτελεστεί έργα. 

γ) Τα βάθη στη θάλασσα είναι μικρά. 

δ) Η παλίρροια δεν παρουσιάζει μεγάλες διακυμάνσεις 
και δεν υπάρχουν ισχυρά θαλάσσια ρεύματα. 

ε) Η διεύθυνση των ανέμων είναι κύρια νοτιοδυτική, έ¬ 
ντασης 5-6 μποφώρ και το ύψος του κύματος είναι μικρό, 
αποφασίζουμε: 

1. Καθορίζουμε επί του αναφερόμενου τοπογραφικού 
διαγράμματος: 

Α) Με συνεχή κόκκινη πολυγωνική γραμμή και την οριο- 
γραμμή του αιγιαλού, υπό στοιχεία Κ9, Κ0, ΚΙ, Κ2, Κ3, Κ4, 
Κ5, Κ6, Κ7, Κ8, Κ9, ΚΙ 0 της οποίας οι κορυφές εξασφαλί¬ 
ζονται από σταθερά σημεία. 

Β) Με συνεχή κίτρινη πολυγωνική γραμμή την οριο- 
γραμμή της παραλίας, υπό στοιχεία Κ9', ΚΟ', ΚΓ, Κ2', Κ3', 
Κ4', Κ5', Κ6', Κ7', Κ8\ Κ9', ΚΙ Ο' της οποίας οι κορυφές εξα¬ 
σφαλίζονται από σταθερά σημεία. 

2. Αποφαίνεται ότι δεν υφίσταται παλαιός αιγιαλός ού¬ 
τε κτίσματα στη ζώνη της παραλίας. 

Η Επιτροπή 

Ο Πρόεδρος 
ΔΗΜΗΤΡΙΟΣ ΤΣΕΛΙΚΟΣ 

Τα Μέλη 

ΛΑΜΠΡΟΣ ΝΙΚΟΛΑΟΥ - ΕΥΑΓΓΕΛΟΣ ΦΩΤΙΑΔΗΣ 

Αριθ. 1607 (2) 

Κήρυξη αναδασωτέας έκτασης στρ. 1,4 στη θέση ΚΟΚΚΙ¬ 
ΝΑ ΧΩΡΑΦΙΑ Πάλιουρα Δήμου Διρφύων Ν. Εύβοιας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΣΤ. ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 (ΦΕΚ 107/Α/97) «Διοίκη¬ 
ση - Οργάνωση - Στελέχωση της Περιφέρειας - Ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

2. Την 6747/29.9.97 απόφαση του Γεν. Γραμματέα Πε¬ 
ριφέρειας Στερεός Ελλάδας «Μεταβίβαση αρμοδιοτήτων 
στους Προϊσταμένους των Δασικών Υπηρεσιών της Περι¬ 
φέρειας Στ. Ελλάδας, και της εξουσίας να υπογράφουν 
με εντολή Γεν. Γραμματέας της Περιφέρειας Στ. Ελλά¬ 
δας». 

3. Τις διατάξεις του άρθρου 117 παρ. 3 του Συντάγμα¬ 
τος της χώρας. 

4. Τις διατάξεις του Ν. 998/79 «Περί προστασίας Δασών 
κ.λπ.» και ειδικότερα: 

α) του άρθρου 41 παρ. 1, 

β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 


6. Την 1632/4.6.99 αναφορά του Δασαρχείου Χαλκίδας 
περί κηρύξεως αναδασωτέας έκτασης 1,4 στρ. στη θέση 
ΚΟΚΚΙΝΑ ΧΩΡΑΦΙΑ που διακατεχόμενου δάσους Πά¬ 
λιουρα, που κάηκε στις 24.4.99, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους και την προστασία και ανάπτυξη 
της δασικής βλάστησης με τεχνητή αναγέννηση (βάσει 
προγράμματος του Δασαρχείου της περιοχής της), την έ¬ 
κταση των 1,4 στρ. που βρίσκεται στη θέση ΚΟΚΚΙΝΑ ΧΩ¬ 
ΡΑΦΙΑ του διακατεχόμενου δάσους Πάλιουρα Ν. Εύβοι¬ 
ας και προσδιορίζεται από τα στοιχεία Α-Β-Γ-ΔΈ-Ζ-Η-Α 
και με όρια: 

Ανατολικά: Αγροτικές εκτάσεις. 

Δυτικά: Αγροτικές εκτάσεις, 

Βόρεια: Δάσος Χαλεπίου πεύκης. 

Νότια: Αγροτικές εκτάσεις, 

όπως φαίνεται στο συννημένο σχεδιάγραμμα που απο¬ 
τελεί αναπόσπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 11 Ιουνίου 1999 

Με εντολή Γεν. Γραμ. Περιφέρειας 
Ο Διευθυντής Δασών 
ΝΙΚΟΛΑΟΣ ΑΓΑΘΟΥ ΛΟΥΚΑΣ 


Το ΠΟΓΡ ΑφΙν^Ο ΔΙΑΓΡΑΜΜΑ 

ηοο ^ Κ-4-,999 ηεριφίροα. α>υ Δήυα 

Τοο Λημςχ,^οϋ ^Ο^ρ^ατα* -Πάκουρα 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΑΝΑΚΟΙΝΩΣΕΙΣ 

(3) 

Ανακοίνωση γενομένης παρακαταθέσεως αποζημιώσε- 
ως αναγκαστικώς απαλλοτριωθείσης εκτάσεως, κεί¬ 
μενης εντός της περιοχής του Δήμου Μαινεμένης. 

Η Εταιρεία Ύδρευσης και Αποχέτευσης Θεσσαλονίκης 
(Ε.Υ.Α.Θ.) Α.Ε. κατέθεσεν εις το Υποκατάστημα Θεσσα¬ 
λονίκης του Ταμείου Παρακαταθηκών και Δανείων, το πο¬ 
σό των 17.571.000 δραχμών υπέρ των κατά νόμον ανα- 
γνωρισθησομένων δικαιούχων, ως αποζημίωσιν καθορι- 
σθείαα δυνάμει της υπ’ αριθμ. 2603/1998 αποφάσεως του 
Μονομελούς Πρωτοδικείου, εκτάσεως συνολικού εμβα- 


δού 878,55τ.μ„ απαλλοτριωθείσης αναγκαστικώς δια της 
υπ’ αριθμ. 960/Φ.455/1.3.1995 αποφάσεως του Περιφε¬ 
ρειακού Διευθυντή Θεσσαλονίκης, κειμένης εντός της πε¬ 
ριοχής του Δήμου Μαινεμένης. Σχετικώς εξεδόθη το υπ’ 
αριθμ. 753/17.6.99 γραμμάτιο συστάσεως παρακαταθή¬ 
κης. 

(Αριθ. διπλ. εισπρ. ΔΟΥΓεν. Εσόδων Θεσ/νίκης 
8858982/23.6.1999). 

Θεσσαλονίκη, 18 Ιουνίου 1999 

Ο Πληρεξούσιος Δικηγόρος 
ΔΗΜΗΤΡΙΟΣ ΒΙΚΕΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


